Komuniti Hindu Tamil

Komuniti Tamil Hindu merujuk kepada kelompok etnik Tamil yang menganut agama Hindu, terutamanya berasal dari negeri Tamil Nadu dan wilayah lain di India Selatan serta diaspora Tamil di seluruh dunia.Hindu adalah agama majoriti dalam kalangan masyarakat Tamil, yang memainkan peranan penting dalam budaya, adat resam, seni, dan struktur sosial komuniti ini. 
Asal-usul dan Sejarah
Kebanyakan orang Tamil Hindu berakar umbi dari Tamil Nadu dan Sri Lanka, di mana Hindu telah diamalkan sejak zaman purba.  Dengan sistem kasta, kuil-kuil yang agung, serta kepercayaan kepada dewa-dewi seperti Shiva, Murugan, Vishnu, dan Parvati, agama Hindu sangat mendalam dalam identiti Tamil.
Penjajahan British telah menyebabkan penghijrahan besar-besaran masyarakat Tamil Hindu ke negara seperti Malaysia, Singapura, Mauritius, Fiji, dan negara-negara Komanwel lain sebagai buruh dalam ladang getah dan gula.
 Agama dan Kepercayaan 
Masyarakat Tamil Hindu mengamalkan bentuk Hinduisme yang kaya dengan unsur Saivisme dan Vaishnavisme, namun pengabdian kepada Dewa Murugan sangat kuat, menjadikan beliau sebagai dewa pelindung orang Tamil.
 Dewa Rakyat dan Kepercayaan Tempatan 
Dalam kalangan komuniti Tamil Hindu, pemujaan terhadap dewa rakyat (agama rakyat) merupakan sebahagian penting daripada amalan keagamaan yang diwarisi turun-temurun. Walaupun tidak tergolong dalam pantheon Hindu arus perdana seperti Shiva, Vishnu, atau Murugan, dewa-dewa rakyat tetap dipuja secara meluas dalam bentuk ritual tempatan, terutamanya di kawasan luar bandar di Tamil Nadu dan dalam komuniti diaspora seperti di Malaysia dan Sri Lanka.

Beberapa contoh dewa rakyat yang penting termasuk:
 Ayyanar – Dewa pelindung kampung yang sering digambarkan menunggang kuda, disembah di kuil terbuka di pinggir kampung.
 Karuppu Sami – Dewa penjaga yang dikaitkan dengan keadilan dan keselamatan, sangat dihormati dalam kalangan Tamil luar bandar dan Malaysia.
 Mariamman – Dewi penyakit dan penyembuhan, berkait rapat dengan kuasa semula jadi dan hujan; sangat popular dalam kalangan wanita Tamil Hindu.
 Muniswarar – Dewa pelindung yang dipercayai memberikan keselamatan; sering dipuja di tepi jalan dan ladang, terutama di Malaysia.

Di Malaysia, kuil-kuil kecil atau “kuil bawah pokok” sering didirikan untuk pemujaan dewa-dewa ini, menandakan pentingnya kepercayaan tradisional dalam kehidupan seharian Tamil Hindu. Walaupun amalan ini kadangkala dianggap bukan ortodoks, ia tetap berakar kuat dalam budaya dan identiti keagamaan masyarakat Tamil.
 Kuil dan Institusi Keagamaan 
Kuil-kuil Tamil Hindu biasanya mempunyai senibina Dravidian, menampilkan gopuram dan ukiran dewa-dewi.

 Bahasa dan Budaya 
Bahasa Tamil digunakan secara meluas dalam upacara keagamaan, lagu-lagu bhajan, mantera, serta kitab suci seperti:

 Thirukkural
 Tirumurai
 Ramayana dan Mahabharata dalam versi Tamil

Masyarakat ini turut mengekalkan tradisi seperti bharatanatyam (tarian klasik), nadaswaram (muzik), dan upacara perkahwinan Tamil yang unik.
 Demografi dan Diaspora 
Masyarakat Tamil Hindu terdapat di seluruh dunia:
 India – Tamil Nadu dan sebahagian Kerala, Karnataka, Andhra Pradesh
 Sri Lanka – Kaum Tamil Sri Lanka
 Malaysia – Merupakan kumpulan agama Hindu terbesar
 Singapura, Mauritius, Fiji, Afrika Selatan, Indonesia, Guyana – komuniti signifikan

Rujukan

H
H